Að vera algjörlega fastur í fluguveiðinni getur verið óþægilegt og þá er ég sko að tala um að vera fastur . Það kemur fyrir einn og einn veiðimann að krækja flugu þannig í sig að hún verður ekki losuð með auðveldum hætti . Sumar aðferðirnar til að losa þessar elskur eru svolítið óhugnarlegar , aðrar beinlínis snjallar og ekkert að óttast , nema þá sársaukann . Þumal á augað og svo … kippa Þessi aðferð er í raun afskaplega einföld , en byggir svolítið á því að þú kunnir að rífa plástur af viðkvæmum stöðum líkamanns . Það eina sem þú þarft er sterkur þráður eða taumaefni sem þú bregður í bugðuna á önglinum , setur þumalinn á auga öngulsins og þrýstu því þéttings fast niður að holdinu . Og … svo kippa í spottann , hratt og ákveðið . Ekki tvínóna við þetta , það verður bara verra .